Document ID: 31995D0271

ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Ιουλίου 1995 για τροποποίηση της απόφασης 92/558/ΕΟΚ όσον αφορά τη λήψη μεταβατικών μέτρων σχετικά με τις μεταποιητικές μονάδες υψηλού κινδύνου στα κρατίδια Μεκλεμβούργο-Δυτική Πομερανία, Βραδεμβούργο, Σαξονία-Άνχαλτ, Σαξονία και Θουριγγία της Ομοσπονδιακής Δημοκρατίας της Γερμανίας (Το κείμενο στη γερμανική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (95/271/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/667/ΕΟΚ του Συμβουλίου της 27ης Νοεμβρίου 1990 για τη θέσπιση υγειονομικών κανόνων σχετικά με τη διάθεση και μεταποίηση των ζωικών αποβλήτων, τη διάθεση τους στην αγορά και την προστασία ζωοτροφών ζωικής ή ιχθύινης προελεύσεως από παθογόνους οργανισμούς και για την τροποποίηση της οδηγίας 90/425/ΕΟΚ (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 21,
Εκτιμώντας:
ότι η Επιτροπή, με την απόφαση 92/558/ΕΟΚ (2), θεσπίζει μεταβατικά μέτρα σχετικά με τις μεταποιητικές μονάδες υλικών υψηλού κινδύνου που βρίσκονται στα κρατίδια της Ομοσπονδιακής Δημοκρατίας της Γερμανίας 7 ότι η εφαρμογή των μέτρων αυτών λήγει στις 31 Δεκεμβρίου 1995 7 ότι η Γερμανία ενημέρωσε την Επιτροπή ότι απαιτείται να παραταθεί η εφαρμογή των εν λόγω μεταβατικών μέτρων των σχετικών με τις μεταποιητικές μονάδες υλικών υψηλού κινδύνου που βρίσκονται στο κρατίδιο Μεκλεμβούργο-Δυτική Πομερανία 7 ότι για να ολοκληρωθούν οι εργασίες που απαιτούνται, είναι αναγκαίο να δοθεί παράταση για ένα επιπλέον χρόνο 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το άρθρο 1 της απόφασης 92/558/ΕΟΚ αντικαθίσταται από το ακόλουθο κείμενο:
«Άρθρο 1 1. Όσον αφορά τις μονάδες μεταποίησης στο έδαφος των κρατιδίων Βραδεμβούργο, Σαξονία-Άνχαλτ, Σαξονία και Θουριγγία, η Ομοσπονδιακή Δημοκρατία της Γερμανίας θα πρέπει να συμμορφωθεί με τις διατάξεις της οδηγίας 90/667/ΕΟΚ, έως τις 31 Δεκεμβρίου 1995.
2. Όσον αφορά τις μονάδες μεταποίησης στο έδαφος του κρατιδίου Δυτικό Μεκλεμβούργο-Πομερανία, η Ομοσπονδιακή Δημοκρατία της Γερμανίας θα πρέπει να συμμορφωθεί με τις διατάξεις της οδηγίας 90/667/ΕΟΚ, έως τις 31 Δεκεμβρίου 1996.».
Άρθρο 2
Η παρούσα απόφαση απευθύνεται στην Ομοσπονδιακή Δημοκρατία της Γερμανίας.
Βρυξέλλες, 3 Ιουλίου 1995.

Labels: 0
18
17
20